**РЕПУБЛИКА БЪЛГАРИЯ МИНИСТЕРСКИ СЪВЕТ**

**ПОСТАНОВЛЕНИЕ№....
от 2014 г.**

**за предоставяне на средства от централния бюджет за 2014 г. на Държавно предприятие „Транспортно строителство и възстановяване“ и Държавно предприятие „Съобщително строителство и възстановяване“ за покриване на разходите, свързани с изпълнението на публичните задачи**

**М И Н И С Т Е Р С К И Я Т С Ъ В Е Т**

**П О С Т А Н О В И:**

 **Чл. 1. (1)** Министърът на финансите да предостави от централния бюджет за 2014 г. средства в размер на 2 600 хил. лв. чрез бюджета на Министерството на транспорта, информационните технологии и съобщенията на Държавно предприятие „Транспортно строителство и възстановяване“ и Държавно предприятие „Съобщително строителство и възстановяване“ за покриване на разходите, свързани с изпълнението на публичните задачи.

**(2)** Средствата по чл. 1 да се осигурят за сметка на резерва за непредвидени и/или неотложни разходи по чл. 1, ал. 2, раздел II, т. 4 от Закона за държавния бюджет на Република България за 2014 г.

**Чл. 2** Със сумата по чл. 1, ал. 1 да се увеличат разходите по политика в областта на транспорта, информационните технологии и съобщенията, по бюджетна програма „Развитие на транспорта и осигуряване на безопасност, сигурност и екологосъобразност“ по бюджета на Министерството на транспорта, информационните технологии и съобщенията за 2014 г.

**Чл. 3.** Със сумата по чл. 1, ал. 1 да се увеличат показателите по чл. 22, ал. 3 от Закона за държавния бюджет на Република България за 2014 г.

**Чл. 4.** Министърът на транспорта, информационните технологии и съобщенията да извърши налагащите се промени по бюджета на Министерството на транспорта, информационните технологии и съобщенията за 2014 г. и да уведоми министъра на финансите.

**Чл. 5.** Министърът на финансите да извърши произтичащите от чл. 1, ал. 1 промени по централния бюджет за 2014 г.

**З А К Л Ю Ч И Т Е Л Н И Р А З П О Р Е Д Б И**

**§ 1.** Постановлението се приема на основание чл. 109, ал. 3 от Закона за публичните финанси.

**§ 2.** Изпълнението на постановлението се възлага на министъра на транспорта, информационните технологии и съобщенията.

**§ 3.** Постановлението влиза в сила от деня на обнародването му в „Държавен вестник“.

**МИНИСТЪР-ПРЕДСЕДАТЕЛ:**

**(Георги Близнашки)**

 **ГЛАВЕН СЕКРЕТАР**

**НА МИНИСТЕРСКИЯ СЪВЕТ:**

**(Веселин Даков)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Главен секретар на Министерството на транспорта**,

**информационните технологии и съобщенията:** **(Иван Марков)**

**Директор на дирекция „Правна” на**

**Министерството на транспорта,**

**информационните технологии и съобщенията:**

**(Красимира Стоянова)**